ตามคาด! SAPPE ไตรมาส 3 กำไรนิวไฮ โต 25% รับยอดขายตปท.พุ่ง
จับตา SAPPE บวกแรง! หลังโชว์งบไตรมาส 3/65 โตตามคาด กำไรนิวไฮ 178 ลบ. โต 25% อานิสงส์ยอดขายต่างประเทศพุ่ง และขยายช่องทางขายมากขึ้น
จับตา SAPPE บวกแรง! หลังโชว์งบไตรมาส 3/65 โตตามคาด กำไรนิวไฮ 178 ลบ. โต 25% อานิสงส์ยอดขายต่างประเทศพุ่ง และขยายช่องทางขายมากขึ้น
10 พ.ย. 2565

บริษัท เซ็ปเป้ จำกัด (มหาชน) หรือ SAPPE รายงานผลการดำเนินงานงวดไตรมาส 3/65 และงวด 9 เดือนแรกของปี 65 มีกำไรสุทธิ ดังนี้

สำหรับไตรมาส 3/65 บริษัทฯ มีรายได้จากการขายในไตรมาสนี้เท่ากับ 1,279.3 ล้านบาท ซึ่งเป็นยอดรายได้จากการขายรายไตรมาสที่สูงที่สุดตั้งแต่ก่อตั้งบริษัทฯ (All Time High) คิดเป็นการเพิ่มขึ้น 27.9% จากงวดเดียวกันของปีก่อน ที่มีรายได้ 1 พันล้านบาท
ทั้งนี้มาจากรายได้จากการขายต่างประเทศ 1,011.5 ล้านบาท คิดเป็นการเพิ่มขึ้น 47.6% จากงวดเดียวกันของปีก่อน ซึ่งเป็นการปรับฐานใหม่ของตลาดต่างประเทศจากความสามารถในการขยายฐานลูกค้าเข้าสู่หลายช่องทางหลักได้เพิ่มมากขึ้น โดยขยายช่องทางจัดจำหน่ายเข้าสู่ห้างค้าปลีกสมัยใหม่ (Modern Trade) ทวีปยุโรป เพิ่มช่องทางกระจายสินค้าให้ครอบคลุมในหลายๆ ประเทศทั้งยังมีการฟื้นตัวของการบริโภคในทวีปเอเชียและตะวันออกกลางอย่างชัดเจนส่งผลให้มียอดคำสั่งซื้อในทุกภูมิภาคเพิ่มขึ้นอย่าง มีนัยสำคัญ
อย่างไรก็ดีก่อนหน้านี้ บล.ฟิลลิป (ประเทศไทย) ได้ระบุในบทวิเคราะห์ว่า คาดกำไรสุทธิไตรมาส 3/65 จะ New High ที่ 178 ล้านบาท เติบโต 25.5% จากยอดขายที่เติบโตโดดเด่น